איגוד סגל המחקר הסתדרות העובדים הכללית יושב ראש האיגוד ה ח ד ש ה  
(לשעבר "איגוד עובדי המחקר")  
  
בע"ה יום ראשון, ז' תשרי, תשנ"ט  
27/9/98  
78Oct98.doc  
אבקש מנציג האיגוד לשכפל את האיגרת ולהפיצה בין כל חברי סגל המחקר במכון, בשבתון והגמלאים  
  
איגרת מס' 78 ( עמ' 567-570 )  
  
חבר יקר,  
מלבד האיגרת המלאה מס' 76 שהופצה לפני חודשיים, החלטתי לעדכן אותך שוב בענייני האיגוד שנתחדשו בחודש האחרון.  
בברכת חתימה טובה לך ולב"ב,  
ישראל זיידרמן  
  
\* \*  
  
תוכן העניינים: 1. לקראת הסכם שכר לשנת 1998  
2. סולם המשכורת החדש ל1.8.98-  
3. קיפוח מערך המו"פ הממשלתי  
  
1. לקראת הסכם שכר לשנת 1998  
  
השביתה הכללית של ההסתדרות הסתיימה כזכור בחתימת הסכם שכר לשנת 1998 הקובע תשלום מענק חד-פעמי בשיעור 30% ב1.10.98-, המחושב בשיעור 1.56% של השכר השנתי. בהסכם נקבע עוד כי הוא מהווה מיצוי מלא ומוחלט של כל תביעות הצדדים לשנת 1998, וכי לא יתנהל כל מו"מ נוסף על הסכמי שכר ו/או הטבות שכר כלשהן.  
  
מאחר שארגוני הסגל האקדמי והביטחוני לא יצטרפו להסכם ההסתדרות, החלטתי שגם אנו לא נצטרף וזאת בכדי למנוע ניתוק זיקתנו לעמיתינו אלה. החלטתי אושרה פה אחד בישיבת מזכירות האיגוד ב17.9.98-. לכן לא נקבל את המענק.  
  
כתוצאה מכך, נהיה ציבור היחיד המאורגן בהסתדרות הכללית שלא יחולו עליו הסכמי המסגרת. מעמד ייחודי זה מחשק את זיקתנו לתנאי העסקתם של עמיתינו למקצוע באקדמיה ובמערכת הביטחון שאינם מאורגנים בהסתדרות.  
  
לגבי סגל המחקר במערכת הביטחון, נקבע בהסכם עמם מ18.2.98- כי הסכם העבודה החדש אמור להיחתם ביחד עם הסכם המעבר לחברת רפא"ל בע"מ. הסכם העבודה יתייחס לשאר חברי ארגון סגל המחקר במערכת הביטחון ובמשרד רה"מ, המועסקים בממ"ג, קמ"ג, המכון הביולוגי, הוועדה לאנרגיה אטומית ומפא"ת, ודינו לחול גם עלינו.  
  
יתר על כן, שולמו לסגל הביטחוני מקדמות ע"ס 7,500 ש"ח, אותם אנו תובעים בהליך מס' 6/98 בפני המוסד לבוררות מוסכמת בשירות הציבורי. חידוש הדיון בתביעה נקבע ל21.10.98-.  
  
במו"מ על הסכם השכר החדש 97-98 של הסגל האקדמי הבכיר במוסדות להשכלה הגבוהה, הדרישות העיקריות כוללות כדלהלן:  
• הצמדת השכר לשכר הממוצע במשק  
• הגדלת ההפרשיות בין הדרגות  
• הגדלת תחום הוותק בדרגות השונות  
• הכנסת התוספת הדיפירנציאלית לבסיס השכר  
• הרחבה והגדלה של גמולי תפקיד  
• שבתון בארץ  
  
היקף התביעות מבוסס על היות שכר הסגל האקדמי נמוך במידה משמעותית משכרם של הבכירים בסקטורים אחרים במשק, כגון בסגל המינהלי של האוניברסיטאות, בשלטון המקומי, בבנק ישראל, ברבנות ושופטים. נימוק נוסף הוא העדר "זחילת שכר" שהיא הסיבה לתוספת הצנועה (‎1.56%) שבה מסתפקת ההסתדרות. יתר על כן, אין להסתפק בשמירת ערך השכר הריאלי אחרי שהאוצר נתן תוספות מפליגות לקבוצות שונות, כגון ראשי מועצות דתיות וסגניהם (תוספת 40% ב10/98-) והמצילים.  
  
הישגי הפרופסורים ימצאו את ביטויים אצל סגל המחקר הביטחוני.  
  
\* \*  
  
2. סולם המשכורת החדש ל1.8.98-  
  
משכורת משולבת מ8/98- מענק שבתון, $ לחודש (4)  
דרגה יסוד,  
ש"ח גרירת ותק (1) ותק שהייה בדרגה(2) שיא שכר קדום (3) מ10/97-  
א1 6,281.58 27.5% 2.5% X 22 שנים  
+ 1.825% בשנה 23  
1.84325%+ ,, 24  
+ 1.86617% ,, 25  
  
  
88.03442% 4,754  
א 5,698.65 20% 2.5% X 10 שנים 45% 3,836  
ב 5,181.72 12.5% 2.5% X 7 שנים 30% 3,018  
ג 5,097.92 7.5% 2.5% X 4 שנים 17.5% 2,470  
  
דרגה משכורת משולבת תחילית,  
ש"ח תוספת ותק שנתית (5),  
ש"ח  
ד(ד"ר) 4,862.47 44.92  
ד 4,530.85 44.92  
ה2 4,276.12 42.03  
  
ההערות בלוח מובאות בעמ' 553 של איגרת מס' 76.  
  
3. קיפוח מערך המו"פ הממשלתי  
  
הבעיה  
  
סמכויות הטיפול במחקר הממשלתי בתחומי המדע והטכנולוגיה הופקדו בשעתו בידי מנהל המועצה הלאומית למחקר ולפיתוח, אשר פעלה במסגרת משרד ראש הממשלה. בין הישגיו החשובים ביותר של מנהל המועצה היו טיפוח מוסדות המחקר הממשלתיים והקמת סגל המחקר בדירוגם האקדמי- אוניברסיטאי ב1965-.  
  
עם הקמת משרד המדע, נטמעו בו סמכויות מנהל המועצה הלאומית למו"פ, ומאז נתרופף לגמרי הטיפול המקצועי במחקר הממשלתי. לאחר שהסמכויות בתחום זה לא מומשו, ובווקואם שנתהווה, החלה נציבות שירות המדינה לפעול על דעת עצמה ללא גיבויו המקצועי של הממסד המדעי-ממשלתי. החלטותיה השרירותיות של הנציבות מתקבלות משיקולים לא מבוססים ומתוך חריגה מסמכות, ונפגע המחקר הממשלתי.  
  
מדיניות הממשלה  
  
הממשלה נושאת באחריות הישירה לביצוע המו"פ המדעי והיישומי בתחומים מוגדרים בעלי קדימות ממלכתית חיונית שלא ניתן לביצוע מחוץ לשירות המדינה.  
  
מדיניות הממשלה נבדקה על ידי ועדת משרד המדע לבדיקת ארגון המחקר הממשלתי וניהולו (1984) בראשות פרופ' שמעון יפתח ולאחרונה על ידי ועדת שר החקלאות לבחינת מינהל המחקר החקלאי (1998) בראשות פרופ' מיכאל אוטולנגי.  
  
בין מסקנות ועדת אוטולנגי, שאושרו ע"י שר החקלאות ואיכות הסביבה, נקבע כדלהלן:  
  
• מירב נטל מימון מחקרי התשתית והיישום בתחום התשתיות הלאומיות (כגון חקלאות, איכות הסביבה והאקלים, אוצרות הטבע כולל מים וים, רפואה, ביטחון) חייב להיות מוטל על שכם המדינה באמצעות גורמי מחקר ציבוריים (אוניברסיטאות ומכוני מחקר ממשלתיים או ציבוריים).  
  
• אין המסגרת האקדמית-אוניברסיטאית מתאימה למלא את המטרה העיקרית של ביצוע מחקר יישומי ביעילות מרבית, שאיננה בנויה לכך מבחינת התבנית והתרבות הארגונית.  
  
בהתאם לכך, מוסדות המחקר הממשלתיים (מלבד מערכת הביטחון) פועלים כיום במשרד החקלאות ובמשרד התשתיות הלאומיות, ובהם מנוהלת עבודת המו"פ ע"י סגל דירוג המחקר, שהוקם ב1965- ביוזמתה ובאחריותה של המועצה הלאומית למחקר ולפיתוח, בטרם הועברו סמכויותיה למשרד המדע.  
  
המדענים הראשיים במשרדי הממשלה מנחים את המו"פ הממשלתי המתבצע גם מחוץ לשירות המדינה.  
  
  
  
  
  
  
הפגיעות במערך המו"פ  
  
• נציב שירות המדינה חורג מסמכותו המנהלית-אדמיניסטרטיבית כשהוא קובע מדיניות עצמאית בתחום סמכותו של שר המדע - שהרי איננו מסתמך על שום החלטה מקצועית מוסמכת של השר הממונה.  
• סירוב נש"מ לאשר תקנים למשרות בדירוג המחקר על פי הצרכים הנקבעים כדין על ידי המשרדים הנוגעים בדבר, כגון בלשכות המדענים הראשיים.  
• סירוב נש"מ לאשר יחידות ממשלתיות כ-"מוסדות מחקר" אחרי שהוכרו ככאלה ע"י משרד המדע, כגון בשירות המטאורולוגי  
• העדר תכנון של מצבת סגל המחקר העתידית  
• נציב השירות מינה ועדה עליונה לדירוג סגל המחקר מבלי להיוועץ עם משרד המדע  
• נציב השירות קבע שיש לגרוע מתנאי העסקתם של חברי סגל המחקר  
• סגירת מוסדות מחקר מבלי להיוועץ עם שר המדע  
  
ההידברות עם נציבות שירות המדינה לא הואילה.  
  
הפתרון המוצע  
  
אזלת-היד באכיפת מדיניות הממשלה ושריה בענייני המו"פ מחייבת ריכוז הסמכויות בידי יחידת-מטה מקצועית בין-משרדית, שבכוחה לתאם, לפקח ולהנחות. פורום המדענים הראשיים הקיים מתאים לשמש כגרעין לכך. בהתאם לכך מוצע כדלהלן:  
  
• הממשלה תפקיד את הפיקוח על ביצוע מדיניותה לגבי מוסדות המחקר בידי יו"ר פורום המדענים הראשיים, על פי התפקידים והסמכויות כמפורט להלן.  
• הממשלה תמנה את היועץ המדעי של רה"מ לתפקיד יו"ר הפורום.  
• ראשי מוסדות המחקר הממשלתיים יצורפו כחברים ב- פורום המדענים.  
  
תפקידי יו"ר פורום המדענים  
  
• לרכז את הטיפול במחקר והפיתוח הממשלתי - למעט מערכת הביטחון  
• לתאם את תחומי הפעילות עם מערכת הביטחון ועם המוסדות להשכלה גבוהה  
• לבצע עבודות מטה לגיבוש מדיניות בכל הנוגע למו"פ הממשלתי והבאתן לאישור - לפי העניין - בפני הממשלה, ועדות שרים, ועדות הכנסת, שר המדע והמועצה הלאומית למו"פ  
  
סמכויות יו"ר פורום המדענים  
  
• להנחות את יחידות הממשלה ולעקוב אחרי ביצועיהן בכל הנוגע למו"פ הממשלתי, מוסדות המחקר, סגל המחקר ומצוקת מדענים עולים  
• לקבוע את ההכרה במוסדות מחקר ע"פ התקשי"ר  
• לייצג את המדינה במכרזים ובוועדות בוחנים למשרות של מדענים ראשיים וראשי מוסדות מחקר  
• לקבוע את הרכב הוועדה העליונה לדירוג סגל המחקר ע"פ התקשי"ר ואת ייצוג המדינה בוועדות לדירוג סגל המחקר